Գերսոն Ասևեդո

Գերսոն Էլիաս Ասևեդո Ռոխաս (, ), չիլիացի ֆուտբոլիստ, կիսապաշտպան։

Կարիերա

Ակումբային 
Պրոֆեսիոնալ կարիերան սկսել է 2006 թվականին «Կոլո Կոլո» ակումբում, որի կազմում հանդես է եկել մինչև 2007 թվականը՝ այդ ընթացքում անցկացնելով 6 հանդիպում, որից հետո համալրել է «Ունիոն Էսպանյոլա» ակումբի շարքերը, որի կազմում անցկացրել է 14 հանդիպում։ 2008 թվականին տեղափոխվել է «Պուերտո Մոնտ», որտեղ, սակայն, չի կարողացել ամրապնդել իր տեղը և այդպես էլ ոչ մի խաղ չանցկացնելով՝ նույն թվականին տեղափոխվել է «Անտոֆագաստա» ակումբ, որտեղ հանդես է եկել մինչև տարեվերջ՝ անցկացնելով 10 հանդիպում։ Հետո վերադարձել է «Պուերտո Մոնտ», որտեղ էլ անցկացրել է ամբողջ 2009 թվականը՝ կրկին այդպես էլ ոչ մի անգամ չխաղալով։ 

Ձմռանը փորձաշրջան է անցել Երևանի «Փյունիկում», որի կազմում մասնակցել է «Համագործակցության չեմպիոնների գավաթ» մրցաշարին, սակայն արդյունքում ակումբի կողմից չի ընտրվել։ 2010 թվականի փետրվարի 11-ին հայտնի է դարձել, որ Ասևեդոն համալրել է «Ուրալ» ակումբի շարքերը՝ դառնալով ակումբի պատմության մեջ առաջին ֆուտբոլիստն ուրիշ մայրցամաքից։ 2011 թվականին տեղափոխվել է «Մորդովիա»։ 2011 թվականին նա 3 գոլ է խփել Սարանսկի ակումբի կազմում։ Պարգևատրվել է Մորդովիայի Հանրապետության Փառքի III աստիճանի շքանշանով։ 2012 թվականի հուլիսի 13-ին վերադարձել է «Ուրալ»՝ կնքելով մեկ տարվա պայմանագիր։

2013 թվականի նոյեմբերի 5-ին Sportbox.ru ինտերնետ-պորտալի այցելուների կարծիքով ճանաչվել է Ռուսաստանի առաջնության 15-րդ տուրի լավագույն գոլի հեղինակ։ Գոլը խփել է «Անժի»-«Ուրալ» խաղի 93-րդ րոպեին և հաղթանակ պարգևել եկատերինբուրգյան ակումբին 0:1 հաշվով։ Այդ գոլը հետագայում ճանաչվել է «Ուրալի» լավագույն գոլ 2013/14 մրցաշրջանում։

2014/15 թվականների մրցաշրջանի 3-րդ տուրի արդյունքում «Զենիթի» դեմ խաղում Ասևեդոյի խփած գոլը կրկին ճանաչվել է լավագույնը։ Այդ գոլը ճանաչվել է «Ուրալի» լավագույն գոլը 2014/15 մրցաշրջանի առաջին հատվածում, իսկ մրցաշրջանի արդյունքներով զբաղեցրել է երկրորդ տեղը՝ զիջելով միայն Սպարտակ Գոգնիևի՝ «Թերեքի» դարպասը խփած գոլին։

2015/16 մրցաշրջանի 8-րդ տուրում Ասևեդոն դարձյալ դարձել է տուրի ամենագեղեցիկ գոլի հեղինակ՝ գրավելով «Ուֆայի» դարպասը հեռահար հարվածով։ Հետագայում այդ գոլը «Ուրալի» երկրպագուների կողմից ընտրվել է որպես թիմի լավագույն գոլ մրցաշրջանում։

2015 թվականի հոկտեմբերի 17-ին Ասևեդոն հերթական անգամ դարձել է տուրի ամենագեղեցիկ գոլի հեղինակը՝ ԲԿՄԱ-«Ուրալ» խաղում տուգանայինից գրավելով Իգոր Ակինֆեևի պաշտպանած դարպասը։

Երկու անգամ՝ 2014 թվականի մարտին և  2015 թվականի սեպտեմբերին «Ուրալի» երկրպագուների կողմից ճանաչվել է ամսվա լավագույն ֆուտբոլիստ։ 2016 թվականի մարտին երկարաձգել է պայմանագիրը 2 տարով։ 2015/16 մրցաշրջանի արդյունքներով ընգրկվել է ակումբի տարվա լավագույն ֆուտբոլիստների հնգյակում՝ ըստ երկրպագուների։

2016 թվականի հունիսին Ասևեդոն ազատ գործակալի կարգավիճակով տեղափոխվել է Ալմաթիի  «Կայրաթ»։ Սակայն արդեն 2017 թվականի հունվարին ակումբը հրաժարվել է չիլիացի ֆուտբոլիստից, որը չի արդարացրել նրա սպասելիքները։

Ասևեդոն վերադարձել է Չիլի և ամռանը դարձել «Դեպորտես Իկիկե» ակումբի խաղացող, սակայն արդեն օգոստոսին ակումբի հետ պայմանագիրը խզվել է ընտանեկան հանգամանքների պատճառով։

2018 թվականի հունվարին դարձել է Լիտվայի չեմպիոն «Սուդուվա» ակումբի խաղացող։ Ա լիգայի առաջին տուրի՝ «Ստումբրասի» դեմ խաղում Ասևեդոն խփել է իր առաջին գոլը նոր թիմում։ Մրցաշրջանի ավարտին չեմպիոնական տիտղոսը երկրորդ անգամ անընդմեջ նվաճել է «Սուդուվան», իսկ Ասևեդոն 10 գոլով դարձել է թիմի լավագույն ռմբարկու։

2019 թվականի մարտին համալրել է «Ալաշկերտ» ակումբի շարքերը։

Հավաքականում 
Հանդես է եկել Չիլիի մինչև 17 տարեկանների և մինչև 20 տարեկանների հավաքականներում։

2011-ի հուլիսի 28-ին առաջին անգամ հրավիրվել է Չիլիի հավաքական՝ մասնակցելու Ֆրանսիայի հավաքականի դեմ խաղին։ Երկրորդ անգամ Ասևեդոն հավաքական է հրավիրվել սեպտեմբերի 2-ին՝ իսպանացիների դեմ խաղից առաջ։ Գերսոնի նորամուտը հավաքականում կայացել է սեպտեմբերի 4-ին, երբ չիլիացիները հանդիպել են մեքսիկացիների հետ։ Ասևեդոն մասնակցել է առաջին խաղակեսին։

Ձեռքբերումներ 
 «Կոլո-Կոլո»
 Չիլիի չեմպիոն (2) – Կլ. 2006, Ապ. 2007

 «Մորդովիա»
 ՖԱԼ առաջնության հաղթող – 2011/12

 «Ուրալ»
 ՖԱԼ առաջնության հաղթող – 2012/13
 ՖԱԼ գավաթակիր – 2013

Ծանոթագրություններ

Արտաքին հղումներ 
 Ֆուտբոլիստի էջն «Ուրալի» պաշտոնական կայքում

Չիլիացի ֆուտբոլիստներ
Չիլիի հավաքականի ֆուտբոլիստներ
Մորդովիա Սարանսկի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ